Grameðla

Grameðlur (fræðiheiti: Tyrannosaurus) er ættkvísl risaeðlna. Grameðlan (Tyrannosaurus rex) er ein stærsta kjötæturisaeðlan. Hún getur orðið 14 metra löng og 8 tonn á fæti. Hausinn á henni er mældur 1,5 metra langur og hann var nógu stór til að gleypa tíu ára barn í heilu lagi. Grameðlan var með bognar vígtennur sem hver var á lengd við mannshönd. Alls var hún með 58 af þessum oddhvössu vopnum. Lítið er vitað hvort grameðla var rándýr eða hrææta. Ef til vill gerði hún árás og drap en kannski át hún dauðar eða hálfdauðar risaeðlur. Ef til vill gerði hún hvort tveggja.

 Neðanmálsgreinar 

Flokkur:Risaeðlur